ગુજરાત સરકારના ખાણ અને ઉદ્યોગ વિભાગે ટેક્સટાઇલ પોલીસી અંતર્ગત અપાયેલા લાભને 1 જુલાઇ 2017થી લાગુ પડાયેલા નવા જીએસટી રીજીમમાં ચાલુ રાખવાનો નિર્ણય કર્યો છે. રાજય સરકારના સુત્રોએ જણાવ્યું હતું કે, છેલ્લાં એક વર્ષ દરમિયાન જીએસટીને લઇને વેપારીઓને પડતી મુશ્કેલીઓ કે ટેકનિકલ અગવડતાઓ દુર કરવા વારંવાર સુધારાઓ અને કેટલાંક નિર્ણયો લેવા પડયા હતા. પરંતુ હવે જીએસટીના એક વર્ષ બાદ જીએસટીને લઇને સ્થિરતા જણાતાં હવે રાજય સરકારે તેના અધિકાર ક્ષેત્રમાં આવતાં એસજીએસટીમાં લાભ આપવાની મોડાલીટી ફાઇનલ કરીને જાહેર કરી છે.